
Sprendimas paskelbtas: TAR 2015-12-09, i. k. 2015-19487


LAZDIJŲ RAJONO SAVIVALDYBĖS TARYBA

SPRENDIMAS
DĖL LAZDIJŲ RAJONO SAVIVALDYBĖS TEIZŲ SENIŪNIJOS PANAIKINIMO IR JOS TERITORIJOS PRISKYRIMO ŠVENTEŽERIO SENIŪNIJAI, PAKEIČIANT ŠVENTEŽERIO SENIŪNIJOS TERITORIJOS RIBAS  

2015 m. gruodžio 4 d. Nr. 5TS-232
Lazdijai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 13 punktu ir 31 straipsnio 1 dalimi, Lietuvos Respublikos teritorijos administracinių vienetų ir jų ribų įstatymo 71 straipsniu, Seniūnijų aptarnaujamų teritorijų ribų nustatymo ir keitimo, dokumentų pateikimo Lietuvos Respublikos adresų registro tvarkymo įstaigai tvarkos aprašo, patvirtinto Lietuvos Respublikos vidaus reikalų ministro 2010 m. rugpjūčio 26 d. įsakymu Nr. 1V-561 „Dėl Seniūnijų aptarnaujamų teritorijų ribų nustatymo ir keitimo, dokumentų pateikimo Lietuvos Respublikos adresų registro tvarkymo įstaigai tvarkos aprašo patvirtinimo“, 5 ir 6 punktais, Lazdijų rajono savivaldybės tarybos 2015 m. rugsėjo 4 d. sprendimu Nr. 5TS-161 „Dėl vietos gyventojų apklausos rezultatų“ bei atsižvelgdama į Lazdijų rajono savivaldybės administracijos Šventežerio seniūnijos aptarnaujamos teritorijos ribų nustatymo ir buveinės planą, suderintą su valstybės įmone Registrų centru, Lazdijų rajono savivaldybės taryba nusprendžia:
. Panaikinti Lazdijų rajono savivaldybės Teizų seniūniją  2015 m. gruodžio 31 d.  
. Priskirti Lazdijų rajono savivaldybės Šventežerio seniūnijai Teizų seniūnijos teritorijos gyvenamąsias vietoves ir kitas teritorijas, pakeičiant Šventežerio seniūnijos teritorijos ribas, nuo 2016 m. sausio 1 d.

. Patvirtinti Lazdijų rajono savivaldybės Šventežerio seniūnijos aptarnaujamos teritorijos ribas  (planas pridedamas). 
. Nustatyti Lazdijų rajono savivaldybės administracijos filialo Lazdijų rajono savivaldybės administracijos Šventežerio seniūnijos buveinės vietą  administraciniame pastate, esančiame adresu: LT-67203 Lazdijų r. sav. Šventežerio sen. Šventežerio mst. Simno g. 3.	
. Pavesti Lazdijų rajono savivaldybės administracijai paskelbti šį sprendimą vietinėje spaudoje, Lazdijų rajono savivaldybės interneto tinklalapyje ir Teizų bei Šventežerio seniūnijų skelbimų lentose.
.  Pakeisti Lazdijų rajono savivaldybės tarybos 2014 m. liepos 25 d. sprendimo Nr. 5TS-1226 „Dėl Lazdijų rajono savivaldybės Veisiejų miesto ir Veisiejų seniūnijų panaikinimo ir naujos Lazdijų rajono savivaldybės Veisiejų seniūnijos steigimo“ 4.1 papunktį ir jį išdėstyti taip:
„4.1. seniūnijų Lazdijų rajono savivaldybėje skaičių – 12.“



Savivaldybės meras	 Artūras Margelis

Pakeitimai:

                    Lazdijų rajono savivaldybės administracija, Sprendimas
                
Nr. 5TS-654,
2016-09-14,
paskelbta TAR 2016-09-15, i. k. 2016-23606                
Dėl Lazdijų rajono savivaldybės Šventežerio seniūnijos Verstaminų, Gurčiškės, Kurdimakščių, Kamenkos, Murgų, Lozarkos, Papečių, Pagirių kaimų teritorijų priskyrimo Lazdijų rajono savivaldybės Lazdijų seniūnijai, pakeičiant Šventežerio ir Lazdijų seniūnijų teritorijų ribas

